**(ร่าง) สัญญารับจ้างวิจัย โครงการวิจัยเรื่อง**  **.**

สัญญาเลขที่ / .

 สัญญาฉบับนี้ทำขึ้น ณ เลขที่ ถนน .
ตำบล/แขวง อำเภอ/เขต จังหวัด เมื่อวันที่ เดือน พ.ศ. .
ระหว่าง โดย ตำแหน่ง .
ซึ่งต่อไปในสัญญาฉบับนี้เรียกว่า “ม.อ.” ฝ่ายหนึ่ง กับ ซึ่งจดทะเบียนเป็นนิติบุคคล ณ .
มีสำนักงานใหญ่อยู่เลขที่ ถนน ตำบล/แขวง อำเภอ/เขต .
จังหวัด โดย ตำแหน่ง ผู้มีอำนาจลงนามผูกพันนิติบุคคล
ปรากฏตามหนังสือรับรองของสำนักงานทะเบียนหุ้นส่วนบริษัท .
ลงวันที่ เดือน พ.ศ.
(และหนังสือมอบอำนาจลงวันที่ เดือน พ.ศ. ) แนบท้ายสัญญาฉบับนี้ ซึ่งต่อไปในสัญญาฉบับนี้
เรียกว่า “ผู้ว่าจ้าง” อีกฝ่ายหนึ่ง

 คู่สัญญาได้ตกลงกันมีข้อความดังต่อไปนี้

 **๑. ข้อตกลงการจ้างวิจัย**

 ผู้ว่าจ้างตกลงจ้าง และสถาบันฯ ตกลงรับจ้างวิจัยโครงการวิจัยเรื่อง .
โดย ม.อ. มอบหมายให้ เป็นหัวหน้าโครงการวิจัย ตามรายละเอียด
ในข้อเสนอโครงการวิจัย เอกสารแนบท้ายสัญญาผนวก โดยโครงการวิจัยนี้ได้ผ่านการพิจารณาและได้รับ
ความเห็นชอบจาก ตามหนังสือรับรองของ .
เอกสารแนบท้ายสัญญาผนวก .

 **๒. กำหนดระยะเวลาในการดำเนินงาน**

 ๒.๑ ม.อ. จะต้องทำการวิจัยให้แล้วเสร็จและส่งมอบผลงานตามที่กำหนดไว้ในข้อ ๓.๑ ให้แก่ผู้ว่าจ้าง โดยมีกำหนดเวลาในการดำเนินงาน ( ) เดือน ตั้งแต่วันที่ เดือน .พ.ศ. .
ถึงวันที่ เดือน พ.ศ. .

 ๒.๒ ในการปฏิบัติงานตามสัญญาฉบับนี้ ม.อ. จะปฏิบัติตามแผนระยะเวลาในการปฏิบัติงานตามสัญญาที่คู่สัญญากำหนดร่วมกัน ทั้งนี้ ในกรณีที่การปฏิบัติงานของ ม.อ. ไม่แล้วเสร็จตามกำหนดเวลาในข้อ ๒.๑ หรือผู้ว่าจ้างเห็นว่าการปฏิบัติงานของ ม.อ. จะไม่แล้วเสร็จตามกำหนดเวลาโดยเหตุอื่นนอกจากเหตุที่กำหนดไว้ในข้อ ๘.๒ ม.อ. ต้องขอขยายระยะเวลาทำงานเป็นหนังสือต่อผู้ว่าจ้างพร้อมเหตุผลก่อนถึงกำหนดส่งมอบผลงานวิจัยอย่างน้อย ( ) วัน

 ๒.๓ ก่อนสิ้นสุดระยะเวลาตามสัญญา หากคู่สัญญาฝ่ายใดประสงค์จะขอต่ออายุสัญญาฉบับนี้ให้คู่สัญญาฝ่ายนั้นมีหนังสือแจ้งให้คู่สัญญาอีกฝ่ายหนึ่งทราบล่วงหน้าอย่างน้อย ( ) วัน หากคู่สัญญาอีกฝ่ายหนึ่งเห็นชอบด้วย ให้คู่สัญญาทำเป็นสัญญาแก้ไขเพิ่มเติมและลงนามโดยผู้มีอำนาจกระทำการแทนของคู่สัญญาแต่ละฝ่ายโดยกำหนดเงื่อนไข และระยะเวลาในการดำเนินงานตามที่จะตกลงกันต่อไป

 **๓. ค่าตอบแทน**

 ๓.๑ ผู้ว่าจ้างตกลงจะจ่ายค่าตอบแทนการวิจัยตามสัญญาฉบับนี้แก่ ม.อ. เป็นจำนวนเงิน บาท
( ) โดยแบ่งจ่ายเป็น ( ) งวด ดังนี้

 งวดที่ ๑ จ่ายเป็นเงินจำนวน บาท ( ) นับแต่
วันที่คู่สัญญาลงนามในสัญญาฉบับนี้ครบถ้วนแล้ว
 งวดที่ ๒ จ่ายเป็นเงินจำนวน บาท ( ) เมื่อ ม.อ.ได้ส่งมอบผลงาน คือ
 .
รวมถึงนำเสนอรายงานผลการวิจัยให้ผู้ว่าจ้างทราบ ซึ่งประกอบด้วยข้อมูล ดังนี้
 ๓.๒ ค่าตอบแทนในข้อ ๓.๑ เป็นค่าตอบแทนที่รวมค่าดำเนินการต่าง ๆ และค่าธรรมเนียมการให้บริการวิจัยและพัฒนาของ ม.อ. ตามประกาศ เอกสารแนบท้าย
สัญญาผนวก ไว้ทั้งหมดแล้ว
 ๓.๓ ค่าตอบแทนในข้อ ๓.๑ ยังไม่รวมภาษีมูลค่าเพิ่ม ซึ่งผู้ว่าจ้างยินยอมให้ ม.อ. เรียกเก็บภาษีมูลค่าเพิ่มในอัตราที่กฎหมายกำหนด (ถ้ามี) โดย ม.อ. จะออกใบกำกับภาษีให้มีจำนวนเท่ากับภาษีมูลค่าเพิ่มที่เรียกเก็บและส่งมอบให้แก่ผู้ว่าจ้างทันทีที่ความรับผิดชอบในการเสียภาษีมูลค่าเพิ่มเกิดขึ้น
 ๓.๔ การชำระเงินค่าตอบแทน ให้ผู้ว่าจ้างชำระโดยโอนเงินเข้าบัญชีธนาคาร .
สาขา ชื่อบัญชี เลขที่บัญชี โดยผู้ว่าจ้างตกลงเป็นผู้รับภาระเงิน
ค่าธรรมเนียมหรือค่าบริการอื่นใดเกี่ยวกับการโอนเงิน รวมทั้งค่าใช้จ่ายอื่นใด (ถ้ามี) ที่ธนาคารเรียกเก็บ

 **๔. สิทธิและหน้าที่ของคู่สัญญา**

 ๔.๑ ม.อ. ต้องจัดหาบุคลากรที่มีความรู้ความเชี่ยวชาญและมีประสบการณ์ในการดำเนินการโครงการวิจัย รวมทั้งต้องจัดเตรียมสถานที่ในการดำเนินการ จัดเตรียมวัสดุอุปกรณ์เครื่องมือเครื่องใช้เพื่อดำเนินการในโครงการวิจัย และจัดหาอาสาสมัครในการวิจัย ตามที่ระบุไว้ในข้อเสนอโครงการวิจัยเอกสารแนบท้ายสัญญาผนวก หาก ม.อ. ไม่อาจดำเนินการตามสัญญาได้ในข้อใด ม.อ. ต้องมีหนังสือแจ้งให้ผู้ว่าจ้างทราบภายใน ..... (...............) วัน นับแต่ทราบเหตุที่ไม่อาจดำเนินการได้ดังกล่าว และให้คู่สัญญาร่วมกันหาแนวทางแก้ไข ทั้งนี้ ม.อ. ยินยอมให้ผู้ว่าจ้างเข้ามายังสถานที่ดำเนินการวิจัยเพื่อรับทราบความก้าวหน้าของการดำเนินงานตามสัญญาฉบับนี้หากผู้ว่าจ้างได้มีหนังสือแจ้งให้ทราบตามข้อ ๔.๒ แล้ว

 ๔.๒ ผู้ว่าจ้างต้องจัดเตรียมข้อมูลเกี่ยวกับการดำเนินการตามสัญญาในส่วนที่ผู้ว่าจ้างมีหน้าที่ต้องจัดเตรียม และต้องส่งมอบข้อมูลดังกล่าวให้ ม.อ. ภายใน ( ) วัน นับแต่วันที่ ม.อ. แจ้งให้ส่งมอบ รวมทั้งต้องจัดหาบุคลากรในการประสานงานกับ ม.อ. ในการดำเนินการตามสัญญา ทั้งนี้ ผู้ว่าจ้างมีสิทธิเข้าไปยังสถานที่ดำเนินการวิจัยเพื่อรับทราบความก้าวหน้าของการดำเนินงานตามสัญญาโดยต้องมีหนังสือแจ้งให้สถาบันฯ ทราบล่วงหน้าไม่น้อยกว่า . ( ) วัน ก่อนเข้าไปดังกล่าว

 **๕. สิทธิในทรัพย์สินทางปัญญา และการรักษาความลับ**

 ๕.๑ คู่สัญญาตกลงให้ผู้ว่าจ้างเป็นเจ้าของในข้อมูล การคิดค้น สิทธิบัตร ลิขสิทธิ์ และ/หรือ ทรัพย์สินทางปัญญาใดๆ ที่เกี่ยวกับหรือเกิดขึ้นเนื่องจากการปฏิบัติงานตามสัญญาฉบับนี้ และ/หรือ ผลงานของการปฏิบัติงานตามสัญญาฉบับนี้
(ซึ่งต่อไปในสัญญาฉบับนี้เรียกว่า “ทรัพย์สินทางปัญญา”) แต่เพียงผู้เดียวโดย ม.อ. ตกลงใช้ทรัพย์สินทางปัญญาเพื่อประโยชน์ในทางวิชาการเท่านั้น กรณีที่ ม.อ. ต้องการนำผลงานทางวิชาการไปเผยแพร่ในสื่อต่าง ๆ ต้องลงข้อความไว้ในส่วนที่เห็นเด่นชัดของสื่อที่นำไปเผยแพร่ว่าได้รับทุนสนับสนุนจากผู้ว่าจ้างด้วย เว้นแต่คู่สัญญาจะได้มีข้อตกลงกันเป็นอย่างอื่น
 ๕.๒ คู่สัญญาตกลงว่าจะรักษาความลับ และ/หรือความลับทางการค้าที่เกี่ยวข้องกับการปฏิบัติงานตามสัญญาฉบับนี้ และจะไม่เปิดเผยหรือถ่ายทอดให้แก่บุคคลอื่น และ/หรือนำความลับดังกล่าวไปหาประโยชน์ไม่ว่ากรณีใดๆ แม้สัญญาฉบับนี้จะสิ้นสุดลง เว้นแต่เป็นไปเพื่อการดำเนินการตามวัตถุประสงค์แห่งสัญญาฉบับนี้หรือได้รับความยินยอมเป็นหนังสือจากคู่สัญญาอีกฝ่ายหนึ่งก่อน
 หน้าที่ในการรักษาความลับ และ/หรือความลับทางการค้าตามวรรคหนึ่ง จะไม่ใช้บังคับหากเป็นกรณีที่กำหนดให้ต้องเปิดเผยโดยกฎหมาย หรือโดยคำสั่งศาล หรือโดยคำสั่งเจ้าพนักงานที่มีอำนาจหน้าที่ตามกฎหมาย หรือข้อมูลดังกล่าวเป็นข้อมูลที่รู้กันโดยทั่วไปโดยชอบด้วยกฎหมายก่อนหรือขณะเวลา

ที่คู่สัญญาฝ่ายผู้ให้ข้อมูลเปิดเผยข้อมูลดังกล่าวให้แก่คู่สัญญาฝ่ายผู้รับข้อมูล หรือข้อมูลดังกล่าวได้ถูกเปิดเผยต่อสาธารณะและเป็นที่รู้กันโดยทั่วไปแล้วหลังจากคู่สัญญาฝ่ายผู้ให้ข้อมูลได้เปิดเผยข้อมูลดังกล่าวให้แก่คู่สัญญาฝ่ายผู้รับข้อมูลโดยมิได้เกิดจากการฝ่าฝืนข้อกำหนดในการรักษาความลับของข้อมูลภายใต้สัญญาฉบับนี้
 เมื่อคู่สัญญาฝ่ายผู้รับข้อมูลได้เปิดเผยข้อมูลตามวรรคสอง คู่สัญญาฝ่ายผู้รับข้อมูลต้องมีหนังสือแจ้งให้คู่สัญญาฝ่ายผู้ให้ข้อมูลทราบโดยเร็ว

 **๖. การบอกเลิกสัญญา**

 กรณีที่คู่สัญญาฝ่ายใดปฏิบัติผิดสัญญาข้อใดข้อหนึ่ง และคู่สัญญาอีกฝ่ายหนึ่งได้มีหนังสือบอกกล่าวให้ปฏิบัติตามสัญญาภายในกำหนด ( ) วัน นับแต่วันที่ได้รับหนังสือบอกกล่าว แต่คู่สัญญาฝ่ายที่ปฏิบัติผิดสัญญายังคงละเลยเพิกเฉยไม่ปฏิบัติตามสัญญา ให้คู่สัญญาอีกฝ่ายหนึ่งมีสิทธิบอกเลิกสัญญาได้
 ในกรณีที่มีการบอกเลิกสัญญาตามวรรคหนึ่ง ม.อ. มีสิทธิได้รับค่าตอบแทนโดยคำนวณเฉลี่ยตามผลงานที่ได้ทำไปตามความเป็นจริง
 การใช้สิทธิบอกเลิกสัญญาดังกล่าวไม่กระทบสิทธิของคู่สัญญาที่จะเรียกค่าเสียหายจากคู่สัญญาฝ่ายที่ปฏิบัติผิดสัญญา

 **๗. เอกสารอันเป็นส่วนหนึ่งของสัญญา**

 เอกสารแนบท้ายสัญญาดังต่อไปนี้ ให้ถือเป็นส่วนหนึ่งของสัญญาฉบับนี้
 ๗.๑ ผนวก ๑ ข้อเสนอโครงการวิจัย จำนวน ( ) หน้า
 ๗.๒ ผนวก ๒ หนังสือรับรองของ . จำนวน ( ) หน้า
 ๗.๓ ผนวก ๓ ประกาศ จำนวน ( ) หน้า
 ฯลฯ .

 ความใดในเอกสารแนบท้ายสัญญาที่ขัดหรือแย้งกับข้อความในสัญญาฉบับนี้ ให้ใช้ข้อความในสัญญาฉบับนี้บังคับ และในกรณีที่เอกสารแนบท้ายสัญญาขัดแย้งกันเอง ผู้ว่าจ้างจะต้องปฏิบัติตามคำวินิจฉัยของ ม.อ. คำวินิจฉัยของ ม.อ. ให้ถือเป็นที่สุด และผู้ว่าจ้างไม่มีสิทธิเรียกร้องค่าเสียหายหรือค่าใช้จ่ายใด ๆ จาก ม.อ. ทั้งสิ้น

 **๘. เหตุสุดวิสัยและการขยายระยะเวลาดำเนินการตามสัญญา**

 ๘.๑ “เหตุสุดวิสัย” หมายความว่า เหตุใด ๆ อันจะเกิดขึ้นก็ดี จะให้ผลพิบัติก็ดี เป็นเหตุที่ไม่อาจป้องกันได้แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้น ซึ่งเหตุนั้นๆ จะต้องไม่ได้เกิดจากความผิดของคู่สัญญาฝ่ายที่อ้างเหตุสุดวิสัยเกิดขึ้นกับตน เช่น
ภัยธรรมชาติ สงคราม (ไม่ว่าจะประกาศหรือไม่ก็ตาม) คำสั่งหรือประกาศ (ไม่ว่าจะเรียกชื่อใด) ของหน่วยงานของรัฐที่มีอำนาจหน้าที่ตามกฎหมายในเรื่องนั้น
 ๘.๒ ถ้าคู่สัญญาฝ่ายใดไม่สามารถปฏิบัติหน้าที่ตามสัญญาฉบับนี้ได้เพราะเหตุสุดวิสัย คู่สัญญาฝ่ายนั้นจะต้องมีหนังสือบอกกล่าวให้คู่สัญญาอีกฝ่ายหนึ่งทราบอย่างน้อยภายใน ( ) วัน นับแต่เหตุสุดวิสัยนั้นสิ้นสุด ในระหว่างที่มีเหตุสุดวิสัยเกิดขึ้น ให้หน้าที่และความรับผิดชอบของคู่สัญญาแต่ละฝ่ายระงับลงชั่วคราว
 ๘.๓ ในกรณีเกิดเหตุสุดวิสัยหรือเหตุใด ๆ อันเนื่องมาจากความผิดหรือความบกพร่องของผู้ว่าจ้าง หรือมีพฤติการณ์อันใดอันหนึ่งที่สถาบันฯ ไม่ต้องรับผิดตามกฎหมาย ทำให้ ม.อ. ไม่สามารถส่งมอบงานตามเงื่อนไขและกำหนดเวลาแห่งสัญญาฉบับนี้ได้ เมื่อ ม.อ. ได้มีหนังสือบอกกล่าวเหตุดังกล่าวให้ผู้ว่าจ้างทราบภายในกำหนดเวลาตามข้อ ๘.๒ แล้ว ม.อ. มีสิทธิจะได้รับการขยายระยะเวลาดำเนินงานตามสัญญาออกไปเท่ากับระยะเวลาที่ต้องเสียไปอันเนื่องจากเหตุดังกล่าวนั้น

 **๙. การแก้ไขเปลี่ยนแปลงสาระสำคัญของสัญญา**

 ๙.๑ กรณีผู้ว่าจ้างเปลี่ยนแปลงขอบเขตหรือรายละเอียดของงานตามสัญญาตามข้อเสนอโครงการวิจัย เอกสารแนบท้ายสัญญาผนวก ผู้ว่าจ้างจะมีหนังสือแจ้งให้ ม.อ. ทราบล่วงหน้าอย่างน้อย .
( ) วันทำการ เพื่อให้คู่สัญญาเข้าร่วมเจรจารายละเอียดและจัดทำเป็นสัญญาแก้ไขเพิ่มเติมและลงนามโดยผู้มีอำนาจกระทำการแทนของคู่สัญญาแต่ละฝ่าย
 ๙.๒ ข้อตกลงในสัญญาฉบับนี้ถือเป็นสาระสำคัญ การแก้ไขเพิ่มเติม หรือการเปลี่ยนแปลงใด ๆจะกระทำได้ต่อเมื่อได้มีการเจรจาและได้รับความยินยอมจากคู่สัญญาอีกฝ่ายหนึ่ง โดยทำเป็นสัญญาแก้ไขเพิ่มเติมและลงนามโดยผู้มีอำนาจกระทำการแทนของคู่สัญญาแต่ละฝ่าย

 **๑๐. การบอกกล่าว**

 บรรดาหนังสือติดต่อ คำบอกกล่าว ทวงถาม หรือการให้ความยินยอมหรือความเห็นชอบใดๆ หรือหนังสืออื่นใดที่ส่งให้แก่คู่สัญญาตามสัญญาฉบับนี้ต้องทำเป็นหนังสือ และจะถือว่าได้ส่งโดยชอบแล้ว หากได้จัดส่งไปยังชื่อและที่อยู่ของคู่สัญญา ดังต่อไปนี้
 (๑) ม.อ. .
 ที่อยู่
 โทรสาร .
 ไปรษณีย์อิเล็กทรอนิกส์

 (๒) ผู้ว่าจ้าง .
 ที่อยู่ .
 โทรสาร .
 ไปรษณีย์อิเล็กทรอนิกส์ .

 **๑๑. การอ้างชื่อคู่สัญญาในการประชาสัมพันธ์และการตีพิมพ์ผลงาน**

 กรณีที่คู่สัญญาฝ่ายใดฝ่ายหนึ่งต้องการจะอ้างชื่อของคู่สัญญาอีกฝ่ายหนึ่งในการประชาสัมพันธ์และการตีพิมพ์ผลงาน ให้คู่สัญญาฝ่ายที่ต้องการอ้างชื่อขออนุญาตจากคู่สัญญาฝ่ายที่เป็นเจ้าของชื่อเป็นหนังสือก่อนดำเนินการทุกครั้ง โดยคู่สัญญาฝ่ายที่ต้องการอ้างชื่อจะต้องไม่ดำเนินการใด ๆ ที่อาจก่อให้เกิดความเสื่อมเสียแก่ชื่อเสียงของคู่สัญญาอีกฝ่ายหนึ่ง

 สัญญาฉบับนี้ทำขึ้นเป็นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความโดยละเอียดตลอดแล้ว จึงได้ลงลายมือชื่อพร้อมประทับตรา (ถ้ามี) ไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละหนึ่งฉบับ

ลงชื่อ ม.อ.

( )

ลงชื่อ ผู้ว่าจ้าง

( )

ลงชื่อ พยาน

( )

ลงชื่อ พยาน

( )